מדור הקליפים היומי של יורו 2012 - וואלה! יורו 2016
בראש סדר היום המדיני
מדור הקליפים של יורו 2012 הגיע עד הפגישה בין נשיא צרפת וראש ממשלת איטליה. וגם: אוהדי אירלנד מראים נאמנות מה היא
מערכת וואלה! ספורט יום שישי, 15 ביוני 2012, 12:40
עוד יום משחקים נהדר מצפה לנו ביורו 2012, וזה הזמן לחזור אחורה ולצפות בקליפים הנבחרים מאתמול. במקבץ הקרוב מחכים לכם, לצערנו, שני קטעים של אלימות - אחד בין שני מחנות אוהדים, האחר בין אודהים וסדרנים - ובכל זאת, אנחנו מעדיפים להתמקד בצד היפה יותר של הטורניר: התשוקה הגדולה, האהבה הבלתי מתפשרת, והכדורגל, הכדורגל שמצליח לאחד את כל אותם אוהדים.
הנה דוגמא מצוינת לכך: 24 שעות לפני המפגש הגורלי, אוהדי אנגליה ושבדיה נפגשו בפאן-זון ושרו יחדיו את "Wonderwall" של אואסיס
בקטע הבא יש בעיקר אוהדים שיכורים. אנחנו הכי אהבנו את האנגלים, ששרו שירי נאצה נגד סול קמפבל (בערך 1:18 בקטע שלפניכם)
כמה גדול היורו? גדול כל כך שגם במסיבת העיתונאים של ראש ממשלת איטליה מריו מונטי ונשיא צרפת פרנסואה הולנד, כמה אנשים צהלו כשאנדראה פירלו הבקיע בבעיטה חופשית מול קרואטיה. "אני מצטער", אמר מונטי להולנד, "יש עכשיו משחק"
ומכאן, לאלימות: הקטע הבא התרחש כמה שעות לפני המשחק המדובר של קרואטיה ואיטליה, ובו מספר חוליגנים פולנים מתקיפים את האוהדים הקרואטים
וגם לסדרנים, כפי שכבר הבנתם, יש המון עבודה ביורו הזה. גם לסדרניות, מסתבר
זוכרים את הילד החמוד שחגג את השער של שבצ'נקו והפך לגיבור יו-טיוב? אז נבחרת אוקראינה החליטה להזמין אותו לאימון, ולהצטלם עם הגיבור שלו. סחתיין
לקראת סיום, בואו נתן את הכבוד הראוי גם לאוהדי אירלנד הנפלאים. ככה הם שרו אתמול בדקה ה-89, כשהנבחרת שלהם בפיגור 4:0 מול ספרד
וככה הם נשמעו בסיום אותו משחק, שהעיף אותם מעשית מתמונת רבע הגמר. הלוואי עלינו
נסיים עם הפרומו המעולה הזה, לקראת אחד המשחקים הכי חשובים בהיסטוריה של הכדורגל הפולני: המפגש הגדול מול צ'כיה. מתרגשים?